Publication: Magyar Közlöny
Issue: MK-2001-76 (Year: 2001, Number: 76)
Era: 1990-2004
Section: 4. § A büntetőeljárásról szóló 1973. évi I. törvény (Be.)
Paragraph Index: 825

a) a felhasználók és a feladók kombinált fuvarozási mód igénybevételére való ösztönzésére tett intézkedésekkel: — a kombinált fuvarozás valamennyi fajtája közúttal szembeni versenyképességének fokozása a Közösség, illetve Magyarország által az új kombinált fuvarozási projektek céljára nyújtott pénzügyi támogatás útján, — a kíséret nélküli kombinált fuvarozás alkalmazásának ösztönzése, valamint főként a csereszekrények, konténerek és félpótkocsik használatának elősegítése, — a kombinált fuvarozás szerves részét képező közúti elő- és/vagy utánfuvarozások mentesítése megfelelő keretek között a kvóta- és engedélyezési rendszerek alól, — a gépjárműadóval kapcsolatos adókedvezmények nyújtásának mérlegelése a közúti járművek részére, amennyiben azokat kombinált fuvarozási láncban használják fel, — a kombinált fuvarozás sebességének és megbízhatóságának javítása, főként az alábbiak által: (i) a kombinált fuvarozási szolgáltatások gyakoriságának növelésére való ösztönzés a feladók és a felhasználók igényeivel összhangban, (ii) a terminálokon való várakozási idő csökkentésére és a terminálok hatékonyságának növelésére való ösztönzés, (iii) a kombinált fuvarozást érintő határellenőrzések egyszerűsítése — az állat- és növényegészségügyi vizsgálatot igénylő áruk kivételével — valamennyi árut illetően, ezen ellenőrzések áthelyezése a kombinált fuvarozási terminálokra a lehető legrövidebb időn belül, — megkülönböztetés nélküli hozzáférés biztosítása a terminálokhoz, amennyiben azok finanszírozását vagy társfinanszírozását közalapok biztosítják, — ahol lehetséges, a Szerződő Felek illetékes hatóságai elsőbbséget biztosítanak a 6. Cikk 2. bekezdésében megállapított közúti tranzitengedélyek kiadása során a közúti fuvarozók számára, aszerint, hogy azok az egyes Szerződő Felek rendelkezésére álló statisztikai adatok alapján milyen mértékben veszik igénybe a kombinált fuvarozási szolgáltatásokat, — a specializált kombinált fuvarozási berendezések súlyának, méretének és műszaki jellemzőinek figyelembevétele, ahol azt a vasúti űrszelvényekkel való kompatibilitás szükségessé teszi, valamint az ilyen berendezések megrendelésére és üzembe helyezésére vonatkozó, összehangolt intézkedések megfontolása, ahogy azt a forgalom szintje indokolja;

Source: https://magyarkozlony.hu/hivatalos-lapok/9fb14acfba3a1256b8fdac0c61f657b263f3ea0b/dokumentumok/0d183dd024967f96fa4265857b8165b64b296eea/letoltes